钦定古今图书集成/明伦汇编/闺媛典/第020卷 > 《庆春泽》王沂孙
## 钦定古今图书集成/明伦汇编/闺媛典/第020卷 > 《庆春泽》王沂孙

浅萼梅酸，新沟水绿，初时节序暄妍。独立雕阑，谁云
枉度华年。朝朝准拟清明近，料燕颔、须寄银笺。又争
知，一字相思，不到吟边。双蛾不拂青鸾冷，任花阴
寂寂，掩户闲眠。屡卜佳期，无凭却恨金钱。何人寄与
天涯信，趁东风、急整归鞭。纵飘零，满院杨花，犹是春
前。